छुट्टी वाले दिन बदले प्राचार्य, धरने को कॉलेज से किया बाहर
वैश्यपब्लिक स्कूल इंजीनियरिंग कॉलेज में आर्थिक तंगी का हवाला देकर छंटनी करने के चलते चल रहे आंदोलन के बीच शुक्रवार को वैश्य संस्था में उठापटक का दौर शुरू हो गया। प्रशासन ने एमबीए एमसीए की परीक्षा की नजदीकियों और आंदोलन को लंबा चलते देख संस्था से संबंधित तीन फैसलों को आनन-फानन में छुट्टी के दिन लागू कर दिया।
संस्था प्रशासक ने जिला मजिस्ट्रेट के तौर पर इंजीनियरिंग कॉलेज के सौ मीटर दायरे में धारा-144 लागू कर दी। इसके अलावा धरनारत कर्मचारियों को कॉलेज प्रांगण से हटवाते हुए इंजीनियरिंग कॉलेज के प्रिंसिपल को भी बदल दिया गया। अब कर्मचारी कॉलेज के बाहर धरने पर बैठ गए हैं। इस उठापटक को संस्था की कार्यकारिणी के चुनाव की आहट से भी जोड़कर देखा जा रहा है। इंजीनियरिंग कॉलेज के प्राचार्य अरुण गुप्ता ने 12 अक्टूबर 2015 को अपने पद से इस्तीफा दे दिया था, लेकिन वह 3 माह के नोटिस पीरियड पर चल रहे थे। इसी बीच शुक्रवार को डॉ. अरुण गुप्ता का इस्तीफा मंजूर कर लिया गया। उनके स्थान पर वैश्य कॉलेज के प्राचार्य डॉ. आरके गुप्ता को इंजीनियरिंग कॉलेज के प्राचार्य का अतिरिक्त कार्यभार दिया गया है। डॉ. अरुण गुप्ता ने छुट्टी वाले दिन ही चार्ज हैंडओवर कर दिया।
शुक्रवार को हुई कार्रवाई को संस्था में चुनावी हलचल से जोड़कर देखा जा रहा है। संस्था सदस्यों के अनुसार, इस बात की पूरी संभावना है कि एक सप्ताह के अंदर संस्था का चुनाव कार्यक्रम जारी हो जाए। अंदरखाने इसकी प्रक्रिया भी शुरू हो चुकी है। इसी के मद्देनजर संस्था के दो गुटों में आगामी मैनेजमेंट के पदाधिकारियों के लिए मंथन शुरू हो चुका है। गुरुवार को एक गुट ने अपने खेमे के कोलेजियम सदस्यों के साथ बैठक की। सदस्यों के मुताबिक एक गुट की तरफ से नवीन गुप्ता तो दूसरे गुट की तरफ से उद्योगपति राजेंद्र बंसल का नाम प्रधान पद के लिए सामने आया है। हालांकि अभी इन नामों की आधिकारिक घोषणा नहीं हुई है।
^मुझे कार्यवाहक प्राचार्य बनाया गया था। किसी अन्य संस्थान में सेलेक्शन हो जाने के कारण मैंने पद से इस्तीफा दे दिया था। मैं तीन माह के नोटिस पीरियड पर था। अब मुझे चार्ज हैंडओवर करने का लेटर मिला है। -डॉ. अरुण गुप्ता, निवर्तमान प्राचार्य, वैश्य इंजी. कॉलेज
^मुझेवैश्य इंजीनियरिंग कॉलेज का अतिरिक्त कार्यभार मिला है, जिसे पूरी जिम्मेदारी के साथ निभाया जाएगा। कर्मचारियों से सामंजस्य बैठाकर संस्था संस्थान हित में फैसले लिए जाएंगे। खुद प्रशासक का रुख भी कर्मचारियों के प्रति नरम है। -डॉ. आरके गुप्ता, प्राचार्य, वैश्य कॉलेज
पुलिस ने नहीं बिछने दी दरी, कर्मी सौ मीटर दूर बैठे
नौकरीसे हटाए गए कर्मचारियों के साथ-साथ इंजीनियरिंग कॉलेज का टीचिंग स्टाफ भी सप्ताहभर से धरने पर बैठा है। कर्मचारी सुबह 9 बजे से देर शाम तक धरने पर बैठते हैं। शुक्रवार सुबह धरना शुरू होने से पहले ही करीब साढ़े 8 बजे पुलिस इंजीनियरिंग कॉलेज में पहुंच गई और कर्मचारियों की दरी नहीं बिछने दी। पूछने पर पुलिस ने धारा-144 लागू होने की बात बताई, लेकिन कर्मचारी लिखित प्रमाण देखने की बात पर अड़ गए। करीब दस बजे पुलिस जिला मजिस्ट्रेट का लेटर लेकर पहुंची, जिसमें इंजीनियरिंग कॉलेज के सौ मीटर दायरे में निषेधाज्ञा लागू होने का जिक्र था। धारा 144 लागू होने की जानकारी लगते ही कर्मचारी इंजीनियरिंग कॉलेज से उठे और सौ मीटर दूर आॅडिटोरियम के पास जा बैठे।
रोहतक. वैश्यइंजीनियरिंग कॉलेज में धरने पर बैठे हुए स्टाफ सदस्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva